section_heading: Atmosferski tlak
paragraph_text: Kako zrak tlači približno od 1 bar, to na primjer na površinu stola od 1 m<sup>2</sup> vrši pritisak od oko 10 000 kg ili 10 tona. Da se stol ne smrvi, uzrok je u tome što postoji tlak i odozdo na ploču stola jer se tlak u plinovima širi na sve strane. (aerostatski tlak u zraku djeluje jednako kao i hidrostatski tlak u vodi). Površina čovječjeg tijela iznosi oko 1,5 m<sup>2</sup>, pa je atmosferski pritisak na tu površinu oko 150 000&nbsp;kg ili 15 tona. Taj pritisak ne može zdrobiti čovjeka jer je unutarnji tlak jednako toliki koliki i vanjski atmosferski tlak.